A játék a II. világháború európai hadszínterének stratégiai szimulációja, amelyben jelentős szerepet kapnak a gazdasági döntések mellett a taktikai megfontolások is. A játékot 2-5 játékos játszhatja, akik a tengelyhatalmaknak (Németország, Olaszország) és a szövetségeseknek (Anglia, Franciaország, Szovjetunió és az Amerikai Egyesült Államok) felelnek meg. Lejátszható a teljes európai és észak-afrikai hadjárat, illetve mint rövidebb játékok a háború egyes jelentős eseményei (a Sarlóvágás hadművelet, a Barbarossa terv, a Bagratyion és Overlord hadműveletek).